sagorsarker/bangla-wikipedia huggingface dataset:
টাইটান (সুপার কম্পিউটার)

টাইটান হচ্ছে বিভিন্ন বিজ্ঞানিক প্রকল্পের জন্য তৈরি একটি [সুপার_কম্পিউটার] যা Cray দ্বারা প্রস্তুত। টাইটানই প্রথম যা 10 petaFLOPS দিয়ে কার্য সম্পাদন করতে পারে। আপগ্রেড শুরু হয়েছিল ২০১১ সালের অক্টোবর মাসে, পরীক্ষামুলক উদ্বোধন করা হয়েছিল ২০১২ সালের অক্টোবর মাসে এবং পাওয়া যায় ২০১৩ সালের শুরুর দিকে। এই আপগ্রেডের প্রাথমিক মুল্য ছিল US$৬০ মিলিয়ন যা United States Department of Energy কর্তৃক অনুদিত হয়।
টাইটান যেকোনো বৈজ্ঞানিক উদ্দেশ্যে পাওয়া যায়। টাইটানে যেকোনো নির্বাচিত কোড অন্য সুপার কম্পিউটারে অবশ্যই সম্পাদনযোগ্য হতে হবে। প্রথমে ছয়টি ভ্যানগার্ড কোড নির্বাচিত হয়েছিল।
প্রাথমিক পরিকল্পনা ছিল টাইটানের জন্যে একটি নতুন ১৫,০০০ বর্গ মিটার বিশিষ্ট দালান তৈরি করা। ২০১০ সালের আগ পর্যন্ত বিশেষ সিস্টেম স্থাপনা চূড়ান্ত হয়নি যদিও ২০০৯ সালে Nvidia র সাথে GPUs সরবরাহের চুক্তি সাক্ষরিত হয়েছিল।
এটার সৃষ্টির শুরু থেকেই জাগুয়ার বিভিন্ন আপগ্রেড গ্রহণ করেছিল। এটা Cray XT3 প্লাটফর্ম দিয়ে শুরু হয়েছিল যেটা ছিল ২৫ teraFLOPS। ২০০৮ সালে জাগুয়ার XT4 প্লাটফর্মে আপগ্রেড হয়েছিল। ২০০৯ সালে এটা XT5 আপগ্রেড হয়। এটার চূড়ান্ত আপগ্রেডে জাগুয়ারকে নিয়ে যায় ১.৭৬ petaFLOPS।
বর্ষব্যাপী আলোচনা শুরু হয় ৯ অক্টোবর ২০১১। অক্টোবর ও ডিসেম্বরের মধ্যে জাগুয়ার XT5 আপগ্রেড হয়েছিল XK7 তে।
ডিসেম্বরে, কম্পিউটেশনকে ৯৬ XK7 বিশিষ্ট ক্যাবিনেটে আনা হয়। সিস্টেম মেমরি ৫৮৪ TiB এ দ্বিগুন করা হয়েছিল। Fermi ভিত্তিক GPU ব্যবহার করা হয়েছিল যেহেতু Kepler GPUs তখন পাওয়া যাচ্ছিল না। অক্টোবরে সকল কার্য সমাপ্ত হয়েছিল এবং কম্পিউটারকে চূড়ান্তভাবে টাইটান নামকরণ করা হয়।
টাইটান জাগুয়ারের ২০০ ক্যাবিনেট ব্যবহার করে। জাগুয়ারের পুনঃব্যবহার প্রায় $২০ মিলিয়ন খরচ বাঁচায়। যখন কর্মশক্তি শেষ হয়ে যায়, এটি ১৬ সেকেন্ডের মতো সক্রিয় থাকে।
টাইটানের আছে ১৮,৬৮৮ nodes। সর্বমোট প্রসেসর কোর ২৯৯,০০৮ এবং CPU and GPU RAM হচ্ছে ৬৯৩.৬ টেরাবাইট।
টাইটান লিনাক্সের ফুল সংস্করণ ব্যবহার করে।
টয়োটা আই-রিয়েল

আই-রিয়েল হচ্ছে একটি 'ব্যক্তিগত চলাচলের নমুনা' (যন্ত্র) যা তৈরি করেছে স্বয়ংক্রিয় যন্ত্র তৈরির বিরাট প্রতিষ্ঠান টয়োটা ২০১০ সালের যেকোনো সময়ে বিক্রির পরিকল্পনা করা হয়। এটি টয়োটার আগেরকার ব্যক্তিগত চলাচলের বাহন যেমন টয়োটা আই-ইউনিট এবং টয়োটা আই-সুইং এর উন্নত রূপ। ঐ বাহনগুলোর মত আই-রিয়েল বৈদ্যুতিক শক্তিতে পরিচালিত একটি ৩ চাকার এক আসনের বাহন যা লিথিয়াম আয়ন ব্যাটারির সাহায্যে কাজ করে। এর মূল্য আনুমানিক ৩০০০ - ৫০০০ মার্কিন ডলার। বাহনটির নকশা তৈরি করেছিলেন জনাব মোরিতা যিনি বাহনটি বাজারে আসার পূর্বে মন্তব্য করেছিলেন যে বাহনটির দাম "মোটর বাইক থেকে বেশি কিন্তু গাড়ি থেকে কম" হবে।
মানুষের চলাফেরাকে ভবিষ্যতে আরও ব্যক্তিগত রূপ দিতে টয়োটা ব্যক্তিগত চলাফেরা (পার্সোনাল মোবিলিটি) সিরিজে বেশ কয়েকটি গাড়ি বের করে। এর ধারাবাহিকতায় টয়োটা ২০১২ সালের এপ্রিল মাসে বেইজিং মোটর প্রদর্শনীতে টয়োটা আই-রিয়েল প্রদর্শন করে। ব্যক্তিগত চলাচলের ধারণাকে বাণিজ্যিক রূপ দিতে একধাপ এগিয়ে যাওয়ার লক্ষ্য নিয়ে টয়োটা এটি তৈরি করেছে। টয়োটা এইধরনের বাহনকে জনবহুল শহরের ভবিষ্যৎ হিসেবে দেখছে।
আই-রিয়েল লিথিয়াম আয়ন ব্যাটারি থেকে প্রাপ্ত বৈদ্যুতিক শক্তির সাহায্যে চলে। এই ব্যাটারি চার্জ হতে ২ ঘণ্টা সময় নেয় এবং এর এক ঘণ্টা পর ৮০ শতাংশ চার্জ অবশিষ্ট থাকে যা দিয়ে খুব সহজে ২৪ কিলোমিটার যাওয়া যায়। এটি প্রচলিত যেকোনো প্রযুক্তির তুলনায় অধিক শক্তি সাশ্রয়ী।
স্বল্প-গতিতে চললে বাহনটি উঁচু হয়ে থাকে এবং সাধারণ হাঁটার গতিতে চলতে থাকে এবং ব্যক্তির চোখের উচ্চতা সাধারণ পথচারীদের চোখের উচ্চতার সমান হয়, এসময় যন্ত্রটি জায়গা ও কম নেয়। উচ্চ-গতিতে বাহনটি কাঁত হয়ে এর দৈর্ঘ্য বৃদ্ধি করে এবং একক চাকা এগিয়ে দিয়ে এর অ্যারোডায়নামিক্স (বাতাসের বাঁধাজনিত আচরণ) ও দৃঢ়তার উন্নতি করে যাতে তা ১৮.৬ মাইল/ঘণ্টা অথবা ৩০ কিলোমিটার/ঘণ্টা পর্যন্ত গতিবেগ উঠাতে পারে। এটি অন্যান্য এক-ব্যক্তি বাহন যেমন সেগওয়ের মত কোণাকোণি ভাবে কাঁত হয় যাতে এটি ঢালু হয়ে গড়াগড়ি না খায়।
বাহনটিতে প্রতি হাতের জন্য একটি করে দুইটি জয়স্টিক (বাহন নিয়ন্ত্রণের যন্ত্র) থাকে। যেকোনো একটি দ্বারাই আই-রিয়েল নিয়ন্ত্রণ করা যায়। ফলে ডান-হাতি এবং বাম-হাতি উভয় ব্যাক্তিই সমান দক্ষতার সাথে এটি নিয়ন্ত্রণ করতে পারবে। এগুলো সামনের দিকে চাপালে বাহনটি সামনের দিকে, বামে চাপালে বামে, ডানে চাপালে ডানে এবং পেছনে চাপালে থেমে যায়। সামনের দিকে এগিয়ে যাওয়ার জন্য ৬টি মোটর রয়েছে।
পেরিমিটার-মনিটরিং সেন্সর কোন ব্যক্তি বা বস্তুর সঙ্গে সম্ভাব্য সংঘর্ষ বুঝতে পেরে শব্দ ও কম্পনের মাধ্যমে চালককে সাহায্য করে। একই সময় এটি আলো ও শব্দের মাধ্যমে নিকটস্থ লোকদের এর উপস্থিতি সম্পর্কে সচেতন করে। বাঁক নেয়ার সময় নির্দেশক বাতি আলো ছড়িয়ে আশপাশের পরিবেশকে সতর্ক করে। প্রয়োজনে সিটবেল্টের ব্যবস্থাও আছে।
পরিবেশগত দিক মাথায় রেখে এই বাহনের বিভিন্ন অংশে প্রথাগত অ্ক্রাযাইলিক রেজিন প্যানেলের পাশাপাশি কেনাফ পাটের বায়োপ্লাস্টিক প্যানেল ব্যবহার হয়েছে। শক্তির উৎস হিসেবে ব্যবহার হওয়া লিথিয়াম আয়ন ব্যাটারি শক্তি সাশ্রয়ী হওয়ায় অনেকটাই পরিবেশ বান্ধব।
২০০৮ সালে বিবিসির মোটরিং প্রোগ্রাম টপ গিয়ারে (সিরিজ ১২) রিচার্ড হ্যাম্মন্ড আই রিয়েল চালিয়েছিলেন।
স্টোনি লিটলটন লং ব্যারৌ

স্টোনি লিটলটন লং ব্যারৌ ()(এছাড়াও বার্থ সমাধিস্তূপ এবং উইয়েলৌ সমাধিস্তূপ হিসাবে পরিচিত) হল সমারসেটের ইংরেজ কাউন্টির উইয়েলৌর গ্রামের কাছাকাছি অবস্থিত, একাধিক কবর কক্ষ বিশিষ্ট্য একটি নব্যপ্রস্তরযুগ কক্ষ সমাধি। এটা সেভেন-কোস্টওর্ল্ড সমাধির একটি উদাহরণ এবং ১৮৮২ সালে একটি প্রাচীন সৌধ হিসেবে নির্ধারিত ছিল। যখন প্রাচীন স্মৃতিস্তম্ভ সুরক্ষা কার্য ১৮৮২ আইন হিসেবে হয়ে ওঠে, তখন এটি প্রারম্ভিক স্মৃতিস্তম্ভের একটি অন্তর্ভুক্ত করা হয়।
চেম্বারড দীর্ঘ স্তূপ খ্রিস্টপূর্ব ৩৫০০ দিকে নির্মিত করা হয়। ১৯শ-শতকের প্রথম দিকে খননকার্য থেকে বিভিন্ন ব্যক্তিদের হাড় উন্মোচিত হয়। পাথরটি প্রায় ৩০ মিটার (৯৮ ফুট) দৈর্ঘ্য এবং ১২.৮ মিটার (৪২ ফুট) দীর্ঘ গ্যালারি, যাতে তিন জোড়া পার্শ্ব কক্ষ এবং শেষ কক্ষ নিয়ে গঠিত হয়েছে।
স্তূপটি উইয়েলৌ গ্রাম থেকে প্রায় ১.৫ কিলোমিটার (০.৯৩ মাইল) দক্ষিণ পশ্চিমে অবস্থিত। এটি উইয়েলৌ সহ্য স্তূপের উত্তর ও পশ্চিমে প্রায় ২০০ মিটার (৬৬০ ফুট) চুনাপাথরে শৈলশিরা দেখা যায়। স্টোনি লিটলটন ফার্মের একটি গাড়ীর পার্ক থেকে একটি সোপান এবং ফুটপাথ সাইটির দিকে একটি প্রবেশ চলে গিয়েছে যা একটি আয়তাকার ঘাসের অঞ্চল দ্বারা পরিবেষ্টিত।
কক্ষের দীর্ঘ স্তূপসমূহ মৃত ব্যক্তিদের জন্য ধর্মীয় আচার-অনুষ্ঠান পালনের জন্য খ্রিস্টপূর্ব ৪০০০ থেকে ২৫০০ শতাব্দীর নবপ্রস্তরযুগীয় সময়ে নির্মাণ করা হয়েছিল। স্টোনি লিটলটন লং ব্যারৌ সম্ভবত খ্রিস্টপূর্ব ৩৫০০ শতাব্দীর দিকে নির্মিত হয়েছিল।
একটি স্থানীয় কৃষক রাস্তা নির্মাণ করার জন্য পাথর আনতে গিয়ে ১৭৬০ সালের দিকে সমাধিটি প্রথম খুলে ছিল। ১৮১৬-১৭ সালে রিচার্ড হোয়ার এবং জন স্কিনার সাইটটি খনন করে এবং পূর্বে তৈরিকৃত গর্ত মাধ্যমে প্রবেশ তৈরি করেন। ১৮৫৮ সালে স্তূপটি টমাস জোরলিফ পুনরুদ্ধার করে। ১৮১৬-১৭ সালে রিচার্ড হোয়ার এবং জন স্কিনার সাইটটি খনন করে এবং পূর্বে তৈরিকৃত গর্ত মাধ্যমে প্রবেশ তৈরি করেন। ১৮৫৮ সালে স্তূপটি টমাস জোরলিফ পুনরুদ্ধার করে। ব্রিস্টল সিটি জাদুঘর ও আর্ট গ্যালারিতে খননের কিছু শিল্পকর্ম রয়েছে।
এটি ১৮৮২ সালে একটি প্রাচীন স্মৃতিসৌধ হিসেবে নির্ধারিত করা হয়েছিল। ১৮৮৪ সাল থেকে স্টোনি লিটলটন লং ব্যারৌ রাষ্ট্রের তত্ত্বাবধানে এবং বর্তমানে এটি ইংলিশ ঐতিহ্যবাহী দ্বারা পরিচালিত হচ্ছে, যা সাইটে একটি তথ্য বোর্ড প্রদান করেছে। ১৯৯৯ এবং ২০০০ সালে কোটসওর্ল্ড প্রত্নতাত্ত্বিক ট্রাস্ট দ্বারা একটি ভূবিদ্যাবিষয়ক জরিপ এবং অধিকতর সংরক্ষণের কাজ সম্পন্ন করা হয়েছে।
সেভেন-কোস্টওর্ল্ড সমাধি অবিকল-নির্মিত, আচ্ছাদিত একটি সমাধি কক্ষের দীর্ঘ ট্র্যাপিজয়েড মাটির ঢিবি দিয়ে গঠিত। উইয়েলৌ ছোটো নদী এবং উইয়েলৌ গ্রাম থেকে স্টোনি লিটলটন লং ব্যারৌকে দেখলে একে চুনাপাথরের শৈলশিরার উপর দাঁড়িয়ে থাকতে দেখা যায়। এটি পাথর থেকে নির্মিত হয়েছে যার মধ্যে রয়েছে ৮ কিলোমিটার (৫.০ মাইল) ব্যাসার্ধের মধ্যে থেকে নেওয়া নীল লায়েস এবং বনের মার্বেল।
দক্ষিণ-পূর্ব শেষে এর দৈর্ঘ্য প্রায় ৩০ মিটার (৯৮ ফুট), ১৫ মিটার (৪৯ ফু্ট) প্রশস্ত এবং উচ্চতা প্রায় ৩ মিটার (১০ ফুট)। অভ্যন্তরীণভাবে ১২.৮ মিটার (৪২ ফুট) দীর্ঘ গ্যালারি, যাতে তিন জোড়া পার্শ্ব কক্ষ এবং শেষ কক্ষ নিয়ে গঠিত হয়েছে। চলাচল পথ এবং প্রবেশদ্বার আনুমানিকভাবে দক্ষিণায়নান্তের সূর্যোদয়ের দিকে ক্রে নির্মিত হয়েছে। এর ছাদ অধিক্রমণ পাথর দিয়ে গঠিত হয়েছে। হাতের বাম দিকের দরজার বাজুতে শোভাকর একটি জীবাশ্ম অ্যামানাইট রয়েছে।
অস্বাভাবিকভাবে, স্তূপটি সমতল স্থলের উপর অধিষ্ঠিত করা হয়নি এবং "মনে হয় যে, এটি একটি পাহাড় পাশে নিচে পিছলে যাচ্ছে।"
লন্ডনের মহাগ্নিকাণ্ড

লন্ডনের মহাগ্নিকাণ্ড হলো ২রা সেপ্টেম্বর,১৬৬৬;রবিবার থেকে ৫ই সেপ্টেম্বর;বুধবার পর্যন্ত ইংরেজ শহর লন্ডনে সংঘটিত মহাবিপর্যয়ের একটি।এটি রোমান সিটি ওয়ালের ভিতরস্থ লন্ডন শহরকে জ্বালিয়ে দিয়েছিল।এটি জ্বালিয়ে দেওয়ার হুমকি দিয়েছিল কিন্তু পৌঁছতে পারে নি হোয়াইট হল প্যালেসে (দ্বিতীয় চার্লস)।
১৬৬৬ এর দিকে লন্ডন ছিল ব্রিটেনের দূরবর্তী সর্ববৃহত্‍ শহর,যেখানে বাস করত অর্ধমিলিয়নেরও বেশি অধিবাসী।লন্ডনের সঙ্গে বোরকের তুলনা করতে গিয়ে জন ইভেলিন বলেন,
শহর এবং মুকুটের সম্পর্ক ছিল খুবই উত্তেজনাপূর্ণ।গৃহযুদ্ধ চলাকালীন, ১৬৪২–১৬৫১, লন্ডন শহর ছিল প্রজাতন্ত্রবাদের দুর্গ, এবং বিত্তবান এবং অর্থনৈতিকভাবে গতিময় পুঁজি দ্বিতীয় চার্লস এর জন্য একটি সম্ভাব্য হুমকি হতে চলেছিল, যখন লন্ডনে ১৬৬০ দশকের পূর্বে কিছু প্রজাতান্ত্রীকদের দ্বারা বিদ্রোহগুলো প্রতিপাদিত হয়েছিল।শহরের প্রশাসকগণ সে প্রজন্মের যারা গৃহযুদ্ধে যুদ্ধ করেছেন এবং মনে করতে পারতেন কীভাবে প্রথম চার্লসের যথার্থ ক্ষমতা দ্বারা জাতীয় স্নায়বিক চাপের মোকাবেলা করেছেন। 
১৭শতকের পূর্বে, এই শহরটি—এই পুরো এলাকাটি শহরের দেয়াল এবং রোমান দেয়াল দ্বারা বেষ্টিত হয়—শুধু লন্ডনের অংশ ছিল, আবৃত করেছিল ৭০০একর(formula_1), এবং ৮০,০০০ লোকের বাড়ি,অথবা লন্ডনের এক ষষ্ঠাংশ অধিবাসী. শহরটি একটি অভ্যন্তরীণ উপনগরের বলয় দ্বারা বেষ্টিত ছিল, যেখানে লন্ডনের বেশিরভাগ অধিবাসীরা বাস করত। শহরটি ছিল এখনকার মতো রাজধানীর বাণিজ্যিক কেন্দ্র , এবং ইংল্যান্ডের সবচেয়ে বড় মার্কেট এবং সবচেয়ে ব্যস্ত অংশ, বাণিজ্য এবং উত্‍পাদন দ্বারা শাসিত হত।
অগ্নিকাণ্ডের সময়ে লন্ডনবাসীর ব্যক্তিগত অভিজ্ঞতা লক্ষ করা যায় তাদের চিঠি ও স্মৃতিকথাতে। রেস্টোরেশনের যুগে দুজন বিখ্যাত দিনলিপিকার, স্যামুয়েল পেপিস(১৬৩৩–১৭০৩) এবং জন ইভেলিন(১৬২০–১৭০৬), ঘটনাবলী এবং তাদের নিজেদের প্রতিক্রিয়া প্রতিদিন লিপিবদ্ধ করেছেন, এবং শহরে ও শহরের বাইরে কী হচ্ছে তা জানার জন্য খুব চেষ্টা করেছেন। উদাহরণস্বরূপ, তারা উভয়ই বুধবারে শহরের উত্তরে মূরফিল্ডস্পার্ক এলাকাতে ভ্রমণ করতে গিয়েছিল—চতুর্থ দিন—বিধ্বস্ত শরণার্থী শিবির দেখতে, যা তাদের আঘাত করেছিল। তাদের দিনলিপিগুলো ধ্বংসলীলাটির বিবরণের গুরুত্বপূর্ণ উত্‍স। অগ্নিকাণ্ডসম্পর্কিত সাম্প্রতিকতম বইগুলো, টিনিসউড (২০০৩) এবং হ্যানসন (২০০১) কর্তৃক, উইলিয়াম তাসওয়েলের (১৬৫১–৮২) বিস্তারিত স্মৃতিকথাতে দ্বৈত, যিনি ওয়েস্টমিনস্টার স্কুলিনে ১৬৬৬ সালে চৌদ্দ-বছর-বয়সী স্কুলপড়ুয়া ছিলেন।
১৬৬৪ এবং ১৬৬৫ সালে দুটি বর্ষার পর,নভেম্বর ১৬৬৫ পর্যন্ত লন্ডন এক ব্যতিক্রমী খরায় আক্রান্ত হয়েছিল, এবং ১৬৬৫এর দীর্ঘ গ্রীষ্মের পর কাঠের দালানগুলো শুষ্ক জ্বালানীতে পরিণত হয়েছিল। ২ সেপ্টেম্বর; রোববার মধ্যরাতে পুডিং লেনে অবস্থিত থমাস ফেরিনার বেকারী হতে একটু আগুনের উদ্ভব হয়েছিল।পরিবারটি উপরের সিঁড়িতে আটকা পড়েছিল, কিন্তু সিঁড়ির একটি জানালা হতে ঘরে যাওয়ার জন্য ব্যবস্থা করেছিল, একটি চাকরাণী ব্যতীত যে চেষ্টা করতে ভয় পেয়েছিল, এবং প্রথম দগ্ধ হলো।প্রতিবেশীরা আগুন নেভাতে সাহায্য করতে চেয়েছিল; একঘণ্টা পরে যাজকীয় বিভাগের কনস্টেবলরা পৌঁছেছিল এবং রায় দিল যে লাগোয়া ঘরবাড়ি এই আগুন ছড়ানোর কারণ হতে পারে। গৃহকর্তা দৃঢ়প্রতিজ্ঞা করল, এবং মহামান্য ব্লাডওয়র্থ, একমাত্র যার অধিকার ছিল তাদের ইচ্ছা অগ্রাহ্য করার, তলবকৃত হলেন।
যখন ব্লাডওয়র্থ পৌঁছলেন, আগুনের শিখাগুলো লাগোয়া ঘরগুলো,দাহ্য পদার্থ স্পর্শ করল।এভাবেই আগুন ছড়ালো।
যেসব ফাইল এই নিবন্ধে ব্যবহৃত হয়েছে সেগুলোসহ লন্ডনের অগ্নিকাণ্ডের আরো কিছু ফাইল দ্বারাই গ্যালারীটি গঠিতঃ
সোগা নো উমাকো

সোগা নো ইনাম (Soga no Iname) এর পুত্র ছিলেন সোগা নো উমাকো (Soga no Umako) এবং একই সাথে জাপানের ক্ষমতাশালী সোগা গোত্রের (soga clan) সদস্য। সম্রাট বিদাতসু (Emperor Bidatsu) এবং সম্রাজ্ঞী সুইকো'র (Empress Suiko) শাসনামলে বেশ উল্লেখযোগ্য পরিমাণে রাজনীতির পুনঃর্বিন্যাস করেন। এই কাজে রাজকুমার শতকু'র সঙ্গ পান। সম্রাটের পরিবারের সদস্যের সাথে সোগা নো উমাকো তার মেয়ের বিয়ে দেন। সরকার পক্ষের সাথে এ আত্মীয়তার মাধ্যমে সোগা গোত্র আরোও দৃঢ় এবং শক্তিশালী হয়।
ষষ্ঠ (৬'ষ্ঠ) শতাব্দীর গোড়ার দিকে সোগা নো উমাকো (Soga no Umako) বুদ্ধবাদ প্রচারের লক্ষ্যে পুরো জাপানে বেশ লম্বা ভ্রমণে বের হন। এ সময়ে উমাকো চীন এবং কোরিয়া'র হয়ে অভিবাসী হিসেবে চাকরি করেন। এই সময়কালে তিনি প্রযুক্তি এবং জ্ঞানলাভ করেন। সোগা নো উমাকো- যিনি কি না বুদ্ধবাদের প্রচারক ছিলেন, সেই তিনিই 'শিগিশেন যুদ্ধ' (Battle of Shigisen) এ মোনোহোবে নো মোরিয়া'কে (Mononobe no Moriya) পরাস্ত করেন। এই যুদ্ধের ফলে সোগা গোত্রের কর্তৃত্ব আরোও সুরক্ষিত এবং মজবুত হয়।
৫৯৩ খ্রিষ্টাব্দের ১৫'ই জানুয়ারি বুদ্ধ সাক্ষ্যমুনির ধ্বংসাবশেষ আসুকা-ডেরা'র (Asuka-dera; বর্তমানে হোকো-জি, Hōkō-ji) একটি প্যাগোডা'র ভিত্তির(Foundation) খুঁটির (Pillar) ভেতর সুরক্ষিত করে রাখা হয়। উমাকো'র নির্দেশমতন নিহোঙ্গি'র (Nihongi) সুইকো (Suiko) অংশে নির্মাণ করা হয়।
বিশ্বাস করা হয় যে, ইশিবুতাই কোফুন'ই হলো সোগা নো উমাকোর সমাধিক্ষেত্র।
মনোনোবে নো ওগুশি'র ( Mononobe no Ogushi) কন্যা এবং- একই সাথে মনোনোবে নো মোরিয়া'র (Mononobe no Moriya) বোন ছিলেন সোগা নো উমাকো'র সহধর্মিনী। তাদের পাঁচটি সন্তান ছিল।
কোকেই

কোকেই ছিলেন কামাকুরা (Kamakura) যুগের একজন ভাস্কর (সক্রিয়তার কালঃ ১১৭৫- ১২০০ খ্রিস্টাব্দ)। হাইন যুগ- এ প্রতিষ্ঠা পাওয়া বিখ্যাত ভাস্কর জোশো'র কাজের ধরনের প্রভাব- কোকেই এর কাজে দেখা যায়। নারা'র (Nara) দুইটি টেম্পল তোদাই- জি (Tōdai-ji) এবং কোফুকু- জি (Kōfuku-ji) পুনঃনির্মাণকালে কেই স্কুল এর(Kei School) নেতৃত্বে ছিলেন কোকেই। 
হাইন যুগের (Heian period) বিখ্যাত ভাস্কর জোশো'র সরাসরি উত্তরপুরুষ হলেন কোকেই। জোশো'র কাজের রীতি দ্বারা কোকেই সরাসরি প্রভাবিত ছিলেন। উত্তরকালে জোশো'র কর্মপদ্ধতির একটি স্থায়ী রূপ দেবার পেছনে জোশো'র যে কয়জন উত্তরপুরুষ, শিষ্য ছিলেন তার মধ্যে কোকেই একজন। তিনি কেই স্কুল (Kei school) এর সংগঠক ছিলেন; যেখানে তার ছেলে, শিষ্যগণ এবং সহকারীগণ একসাথে কর্মরত ছিলেন। এই স্কুলে কর্মরত ছিলেন এমন স্মরণীয় সদস্য হলেন আনকে'ই (Unkei), কায়-কেই (Kaikei) এবং জোকেই (Jōkei)।
১১৮৮-১১৮৯ সালে জাপান এর নারা'র (Nara) টেম্পল তোদাই- জি (Tōdai-ji) এবং কোফুকু- জি (Kōfuku-ji) পুনঃনির্মাণকালে নেতৃত্বের পুরোভাগে থাকার জন্য কোকেই অবিস্মরণীয় হয়ে আছেন। তিনি এবং তার সহকারীগণ নানেন্দো (Nanendō; দক্ষিণাঞ্চলের অষ্টকোণী হল) এর কাজের দায়িত্বভার গ্রহণ করেন। 'চারজন স্বর্গীয় অভিভাবক এবং ছয়জন বার্তাবাহক' এমন বিষয়কে সামনে রেখে তৈরীকৃত মূর্তি, কোকেই'কে তার কাজের ভিত্তিতে মূল্যায়ন করার দাবি রাখে। এর মূল অংশ দৈত্যাকৃতি ফুকুকেনজাকু কানন (Fukūkenjaku Kannon) ১১৮৮ খ্রিষ্টাব্দে নির্মিত হয়; যা মূলত ৭৪৬ খ্রিষ্টাব্দে তৈরী হয়েছিল এবং একটি অগ্নি দূর্ঘটনায় বিলীনপ্রায় হয়ে যায়। যদিও এটি পুনঃস্থাপন কাজ তবুও এতেও কোকেই এর ছাপ সুস্পষ্ট।
কোকেই'কৃত সরাসরি কাজের বিবরণ এবং তার মেধার মূল্যায়ন পাওয়া যায় মূলত ফুজিওয়ারা (Fujiwara) সেনানায়ক কেনজেন (Kanezane) এর লেখায়। এই কেনজেন'ই মন্দির (টেম্পল) পুনঃনির্মাণের দায়িত্ব সরাসরি গ্রহণ করেন। কেনজেনের বর্ণনায় কোকেই'কে একজন প্রতিভাধর এবং নৈতিকতায় পূর্ণ মানুষ হিসেবে দেখা যায়।
কোকেই'র কাজে মূলত তার পূর্বপুরুষ জোশো'র প্রভাব সুস্পষ্টভাবে বর্তমান। উদাহরণস্বরূপ কোকেই'র ফুকুকেনজাকু কানন (Fukūkenjaku Kannon) এর কথা বলা যায়। এই কাজে জোশো'র কর্মপদ্ধতিগত অনুপাত; যেমন 'বিস্তৃতভাবে ছড়ানো পা' আদতে ত্রিভূজাকার ফিগার এর সাথে চতুর্ভূজাকৃতি মুখের গঠনে সাহায্য করে। ভাস্কর্যের এই জ্যামিতিক অনুপাত স্পষ্টভাবেই জোশো'র রীতি। একইভাবে ভাস্কর্যের ড্রপারি'র ভাঁজগুলোও গতানুগতিক জ্যামিতিক নকশা'র আদলে গড়িত।
যাই হোক, কোকেই এর কাজের মৌলিকতার বৈশিষ্ট্য বলতে বাস্তবতা'র স্ফূরণ। ভাস্কর্যের নাটকীয়তা ছাড়িয়ে স্থূল বাস্তবতার দিকে ঝুঁকবার প্রয়াস কোকেই এর কাজে লক্ষ্য করা যায় যা কি না কেই স্কুল (Kei school) এর কাজকে সরাসরি প্রভাবিত বা পুনঃগঠন করেছে। তিনি তার কাজে স্ফটিকাকারে (crystal) খচিত করার মাধ্যমে ভাস্কর্যে আরোও জীবন্ত এবং চাকচিক্যতা আনেন; উদাহরণস্বরূপ কাননে'র (Kannon) কথা বলা যায়। কাজটিতে মুখায়বের কাজ এবং পোশাকের নিখুঁত বর্ণনা (Detail) অনুযায়ী গভীর ভাঁজের মাধ্যমে ভাস্কর্যকে আরোও বাস্তবিক করে তোলে। ঠিক এই জায়গাতে কোকেই জোশো'র কাজের উত্তরসূরী হয়েও মৌলিকতা অর্জন করেন। ভাস্কর্যের মস্তকে পৃথক পৃথক চুলের ভাঁজের মতন নিখুঁত কাজের মাধ্যমে তার কাজের বাস্তবতার উপস্থিতি সে সময়কার ইতিহাসে দেড়শত (১৫০ বছর) বছরে প্রথম ছিল। পূর্ববর্তী ভাস্করদের স্থাপত্যে ক্ষণস্থায়ী রেশ (ephemeral-looking) এর বিপরীতে কোকেই এর কাজ আরোও বস্তুগ্রাহ্য, নিখুঁত এবং বাস্তব।
চিলির জাতীয় পতাকা

চিলির জাতীয় পতাকা, একই উচ্চতার দুটি অসম অনুভূমিক ব্যান্ড নিয়ে গঠিত, নিচে লাল উপরে সাদা। সাদা অংশের বামে একটা নীল বর্গের মাঝে রয়েছে একটি সাদা পাঁচতারা। এটি ১৮ অক্টোবর ১৮১৭ গৃহীত হয়। চিলির পতাকা স্পেনে "লা ইস্ট্রেলা সলিটারিয়া" (একক তারা বা নির্জন তারা) হিসাবে পরিচিত।
পুনাখা ডিজং

পুনাখা জং (পুংতাং ডিছেন ফোটরাং জং হিসেবেও পরিচিত) (যার অর্থ পরম সুখময় প্রাসাদ"), ভুটানের পুনাখার পুনাখা জেলার প্রশাসনিক কেন্দ্র। প্রাসাদটি ১৭৩৭-৩৮ সালে যাবদ্রারং রিনপোছে দ্বারা নির্মিত হয়েছিল যার স্থপতি ছিলেন নাগাওয়াং নামগিয়াল। এটি জং স্থাপত্যশিল্পের দ্বিতীয় পুরাতনতম এবং দ্বিতীয় বৃহত্তম প্রাসাদ এবং তাদের নির্মিত রাজকীয় প্রাসাদগুলো অন্যতম একটি। জং এর এই প্রাসাদে তিব্বতীয় বৌদ্ধধর্মের কাগ্যু গোত্রের দক্ষিণ দ্রুকপা বংশীয়সহ রাংজুং কাসারপানি বংশীয় সাধকদের দেহাবশেষ রয়েছে।
১৯৫৫ পর্যন্ত, যখন থিম্পুতে রাজধানী সরে আসে, পুনাখা জং ভুটান সরকারের প্রশাসনিক কেন্দ্র ছিল। এটাকে ভুটানের ঐতিহ্য হিসাবে অন্তর্ভুক্ত করেছে ইউনেস্কো।
পুনাখা জং টি পুনাখা–ওয়াংড়ু উপাত্যকার ফু ছ্যু (পিতা) এবং মু ছ্যু (মাতা) নদীর সঙ্গমে অবস্থিত। মু ছ্যু নদী ভুটানের লিঘসি এবং লায়া পাহাড় থেকে সৃষ্টি হয়েছে। পু ছ্যু নদী পুনাখা উপত্যকার লুনানা অঞ্চলের হিমবাহ থেকে সৃষ্ট হয়েছে। এই দুই নদী মিলিত হওয়ার পর, প্রধানতম নদী যা পুনা সাং ছ্যু বা সানকোশ নদী এবং ওয়াংড়ু ফুরোডাং দিয়ে প্রবাহিত হয়ে, কালিখোলাতে ভুটান – ভারত সীমা অতিত্রম করেছে এবং অবশেষে ব্রহ্মপুত্র নদীর সাথে মিলিত হয়েছে।
যুক্তাক্ষর

যুক্তাক্ষর বা যুক্তবর্ণ হল দুটি ব্যঞ্জনবর্ণকে একসাথে যুক্ত করা। তবে উচ্চারণের সময় প্রথম ব্যঞ্জনবর্ণের সঙ্গে স্বরধ্বনি উচ্চারিত হয় না। অর্থাৎ‍ দুটি বর্ণের প্রথমটিতে যদি হসন্ত থাকে তবে বানানের সময় উভয়কে একত্রে লেখা হলে প্রাপ্ত বর্ণটিই যুক্তবর্ণ বা যুক্তাক্ষর। বাংলা শব্দে দ্বিত্ব প্রয়োগের জন্যও অনেক সময় যুক্তাক্ষর ব্যবহার করা হয়। ব্রাহ্মীলিপির মতো দেবনাগরীলিপি ব্যবহারে লিখিত ভাষাগুলোতেও একটি বর্ণ অন্য একটি বর্ণের সঙ্গে যুক্ত করে লেখা হয়।
দুটি ব্যঞ্জনবর্ণ একসাথে বাংলা ছাড়াও অনেক ভাষাতেই উচ্চারিত হয়। যেমন: ইংরেজি "list"(ল্+ই+স্+ট্), জার্মান "Gras"(গ্+র্+আ+স্) বা গ্রিক "εκλογές"(এ+ক্+ল্+ও+গ্+এ+স্)। কিন্তু বাংলা ও অন্যান্য ভারতীয় ভাষাগুলোর সাথে এর মৌলিক পার্থক্য হল বাংলা ও অন্যান্য ভারতীয় ভাষাগুলোতে তা একসাথে যেমন উচ্চারণ করা হয় তেমন লেখাও হয় একসাথে। কিন্তু উপর্যুক্ত ভাষাগুলোতে উচ্চারণ একসাথে করলেও এক বর্ণকে অন্য বর্ণের সঙ্গে "ক্ল" এর মতো মিলিয়ে লেখা হয় না। পাণিনি প্রমুখ ধ্বনিবিদ ব্যঞ্জনধ্বনির এমন স্বরবিহীন অসম্পূর্ণ উচ্চারণকে "অভিনিধান" নামে আখ্যায়িত করেছেন।
বাংলা ভাষায় কোনো শব্দের কোনো বর্ণে অবস্থিত স্বরবর্ণকে অনুচ্চারিত দেখাতে ্ (হসন্ত) ব্যবহৃত হয়।আর দুটি ব্যঞ্জনধ্বনির প্রথমটির সঙ্গে কোনোরূপ স্বরধ্বনি উচ্চারণ না করে দুটি ব্যঞ্জনকে একসাথে উচ্চারণের প্রয়াস থেকেই যুক্তাক্ষর বা যুক্তবর্ণ লেখা হয়। যেমন:গল্প (গ্+অ+ল্+প্+ও) এখানে "ল্প" হল যুক্তবর্ণ যেখানে "ল" এর পরে কোনোরূপ স্বরধ্বনি উচ্চারণ না করে "প" এর সঙ্গে মিলিয়ে উচ্চারণ করা হয়। "গ" এর সঙ্গে "অ" স্বর ও "প" এর সঙ্গে "ও" স্বর উচ্চারিত হলেও "ল" ও "প" এর মাঝে কোনো স্বরধ্বনি ছিল না।
ধারণা করা হয় ফলাও এক প্রকার যুক্তাক্ষর।সুতরাং যুক্তাক্ষর দুই প্রকারঃসাধারণ ও ফলা।
বাংলা ভাষায় ৬টিঃ
বাংলা যুক্তাক্ষরে ব্যঞ্জনের রূপ অনেক সময় পাল্টে যায় বা স্বাভাবিক বর্ণের চেয়ে আকৃতি ভিন্ন হয়। কতটা ভেদ বা ভিন্নতা ঘটবে সেই অনুসারে "স্বচ্ছ, অর্ধস্বচ্ছ" ও "অনচ্ছ" এই তিনটি পরিভাষা ব্যবহৃত হয়।
"অনচ্ছ" হল যে যুক্তাক্ষর থেকে মূল ব্যঞ্জনবর্ণকে আদৌ চেনা যায় না। যেমন: রেফ, র-ফলা (‌্র), য-ফলা (‍্য)। এগুলি যে র আর য এর অপর রূপ তা সহজে বোঝা যায় না। বাংলা যুক্তব্যঞ্জনে ঙ্গ এবং ক্ষ-ও অনচ্ছ যুক্তব্যঞ্জনের দৃষ্টান্ত— যার দুটি সদস্য কোন কোন বর্ণ তা বোঝা কঠিন।
"অর্ধস্বচ্ছ" হল সেই সব যুক্তব্যঞ্জন যার একটিতে অন্তত বোধগম্য অবয়ব থাকে, বা তার অংশ বা খণ্ড উপস্থিত থাকে। যেমন: প্র, র্ক, ক্ত, ন্ধ, গ্ধ ইত্যাদি।
"স্বচ্ছ" হল যেগুলির দুটোকেই স্পষ্ট চেনা যায়। যেমন: ক্ক, ল্ল, হ্ব, দ্ভ।
বর্তমানে বাংলা একাডেমির প্রস্তাবনা অনুযায়ী যুক্তব্যঞ্জনগুলিকে যথাসম্ভব স্বচ্ছ করার কথা বলা হয়েছে।
তবে এক্ষেত্রে অসুবিধার কারণ হল পুরাতন সাহিত্যকর্ম বা গ্রন্থগুলো নতুনভাবে বর্ণ চেনা বাঙালিগণ পড়তে পারবেন না এবং অনেক যুক্তবর্ণই চিনতে পারবেন না। সব পুরাতন গ্রন্থ নতুন বর্ণে ছেপে ফেলা দুরূহ। তবে স্বচ্ছ ধরনের নতুন যুক্তবর্ণ ও প্রচলিত পুরাতন যুক্তবর্ণ কিছুদিন পাশাপাশি শেখানোর কথাও প্রস্তাব করা হয়ে থাকে।
কনিয়াম ম্যাকুলেটাম

কনিয়াম ম্যাকুলেটাম (হেমলক বা হেমলক বিষ) হল ইউরোপ ও উত্তর আফ্রিকার স্থানীয় গাজর পরিবার এপিয়াসিয়াইয়ের একটি অত্যন্ত বিষাক্ত বহুবর্ষজীবী লতাপাতার সপুষ্পক উদ্ভিদ।
এর রাসায়নিক সংকেত C8H17N. কোনিইন নিউরোটক্সিন জাতীয় বিষ। এটি আক্রান্ত প্রাণীর দেহের স্নায়ুতন্ত্রকে আক্রমণ করে। কোনিইন মূলত প্রাণীদেহের ‘নিউরো-মাসকুলার জাংশন’-কে ব্লক করে দেয়।
যে সব তন্তু স্নায়ুর সাথে পেশীর সংযোগ স্থাপন করে সেগুলোকে নিউরো-মাসকুলার জাংশন বলে। নিউরো-মাসকুলার জাংশন ক্ষতিগ্রস্ত হওয়ায় স্নায়ুর সাথে পেশীর সংযোগ বিচ্ছিন্ন হয়ে যায়। ফলে, পেশীকোষ প্যারালাইসিসে আক্রান্ত হয়। শ্বাস-প্রশ্বাসের সাথে যেসব পেশী যুক্ত সেগুলোও প্যারালাইসিসে আক্রান্ত হওয়ায় আক্রান্ত প্রাণীর শ্বাস-প্রশ্বাস বন্ধ হয়ে আসে। হৃৎপিণ্ড ও মস্তিষ্কে প্রয়োজনীয় পরিমাণ অক্সিজেন সরবরাহ না হওয়ায় আক্রান্ত প্রাণী দ্রুত মৃত্যুর কোলে ঢলে পড়ে। দীর্ঘকাল ধরে এই বিষ প্রয়োগ করা হলে আপাতদৃষ্টিতে স্বাভাবিক মৃত্যু মনে হয়।
হেমলক উদ্ভিদ মানুষসহ অন্য যে কোন প্রাণীর জীবনের জন্য হুমকি। বিশেষ করে তৃণভোজী প্রাণী ও বীজ ভক্ষণকারী পাখিরা হেমলকের বিষে আক্রান্ত হয়ে অনেক সময়ই মারা যায়। হেমলকের ছয় থেকে আটটি পাতায় যে পরিমাণ বিষ আছে তা কোন মানুষের দেহে প্রবেশ করানো হলে মৃত্যু অনিবার্য!
হেমলক বিষে আক্রান্ত হয়ে পৃথিবীর সবচেয়ে আলোচিত মৃত্যুর ঘটনাটি ঘটে খ্রিস্টপূর্ব ৩৯৯ সালে। মহান শিক্ষক ও গ্রিক দার্শনিক সক্রেটিসকে প্রহসনের বিচারে দেয়া হয় মৃত্যুদণ্ড! রায়ে বলা হয়, মৃত্যুদণ্ড কার্যকর করা হবে হেমলক বিষ পান করিয়ে।
মৃত্যুদণ্ড কার্যকর করার দিন, সক্রেটিসের হাতে তুলে দেয়া হয় এক পেয়ালা হেমলক বিষ। সক্রেটিসকে বলা হয়, পেয়ালার বিষ পুরোটুকু পান করতে হবে। এক ফোঁটা বিষও যাতে পেয়ালার বাইরে না পড়ে। সক্রেটিস ধীরস্থিরভাবে এক চুমুকে সবটুকু বিষ পান করেন। এবার সক্রেটিসকে নির্দেশ দেয়া হল, রুমের ভেতরে হাঁটাহাঁটি করার জন্য, যাতে করে বিষ সমস্ত শরীরে ভালোভাবে ছড়িয়ে পড়তে পারে। সক্রেটিস কিছুক্ষণ পায়চারি করলেন। তার পা দুটি অবশ হয়ে আসতে লাগলো। হৃদযন্ত্রের ক্রিয়া বন্ধ হয়ে আসতে লাগলো। সারা দেহ অবশ হয়ে কিছু সময়ের মাঝেই তিনি মৃত্যুর কোলে ঢলে পড়লেন। মানুষের মাঝে থেকে পতন হল এক উজ্জ্বল নক্ষত্রের!
মহান সক্রেটিসকে যে হেমলক বিষ পান করানো হয়েছিল সেটি ছিল হেমলক গাছের রস। গাছটির বৈজ্ঞানিক নাম "Conium maculatum". আইরিশরা এই গাছকে ডাকে Devil’s bread নামে, মানে ‘শয়তানের পাউরুটি’। হেমলক দ্বিবর্ষজীবী গুল্ম জাতীয় উদ্ভিদ। ঝোপ জাতীয় উদ্ভিদ। পাঁচ থেকে আট ফুট লম্বা হয়। ছোট ছোট সাদা রঙ্গের ফুল হয়। ভেজা, স্যাঁতস্যাঁতে জায়গায় জন্মে। নালার কাছে, নদীর ধারে এদেরকে বেশি দেখা যায়। ইউরোপ, পশ্চিম এশিয়া, উত্তর আমেরিকা, উত্তর আফ্রিকা, অস্ট্রেলিয়া, নিউজিল্যান্ড-এ হেমলক বেশি জন্মে। হেমলক গাছ পুরোটাই বিষাক্ত। পাতা, ফুল, ফল, কাণ্ড, শিকড়- সবটা জুড়েই কোনিইন (Coniine) নামক বিষাক্ত রাসায়নিক উপাদান ছড়িয়ে আছে।
হেমলকের রস পান করে মহান দার্শনিক সক্রেটিসের মৃত্যু পৃথিবীব্যাপী হেমলক বিষকে পরিচিত করে তুলেছে। শেক্সপিয়ার তার কিং লেয়ার, হ্যামলেট ও ম্যাকবেথ নাটকে হেমলক বিষের কথা উল্লেখ করেছেন।
প্রাচীন গ্রীসে, হেমলক বিষ দোষী সাব্যস্ত বন্দীদের জন্য ব্যবহৃত হত। হেমলক বিষক্রিয়ায় সবচেয়ে বিখ্যাত শিকার ছিলেন দার্শনিক সক্রেটিস। ৩৯৯ খ্রিস্টপূর্বাব্দে ধর্মদ্রোহিতার জন্য তাকে মৃত্যুদণ্ডাদেশ দেবার পর, সক্রেটিসকে হেমলক গাছের একটি নিষিক্তরস দেওয়া হয়। প্লেটো তার "ফিডো" রচনায় সক্রেটিসের মৃত্যুর বর্ণনা করেছেন এভাবে:
মেকং ব-দ্বীপ

মেকং ব-দ্বীপ () ভিয়েতনামের দক্ষিণ-পশ্চিমাঞ্চলীয় অঞ্চল যা মেকং নদীর মোহনায় অবস্থিত। এছাড়াও একে পশ্চিম অঞ্চল () নামে পরিচিতি ঘটানো হয়। ৩৯,০০০ বর্গ কিলোমিটার বা ১৫,০০০ বর্গ মাইল বিস্তৃত অঞ্চল জুড়ে এটি ছড়িয়ে-ছিটিয়ে আছে। মৌসুমের পানি প্রবাহের উপর এ এলাকার আয়তন নির্ভরশীল।
প্রাগৈতিহাসিক আমল থেকে মেকং ব-দ্বীপে মানব বসতি গড়ে উঠেছিল। ফুনান ও চেনলা সাম্রাজ্য এ ব-দ্বীপে কয়েক শতাব্দী ধরে শাসন কার্য পরিচালনা করতো। প্রত্নতত্ত্ববিদগণ অক ইয়ু ও অন্যান্য ফুনানই এলাকার বিভিন্ন জায়গা পরীক্ষা-নিরীক্ষান্তে জানিয়েছেন যে, এলাকাটি ফুনান রাজত্বকালে অত্যন্ত গুরুত্বপূর্ণ ছিল। প্রথম শতাব্দীতে ব্যবসায়িক মালামাল ক্রয়-বিক্রয়ে বন্দর ও খালগুলো কর্মচাঞ্চল্যের পরিবেশ বজায় ছিল। এ অঞ্চলে খ্রিস্ট-পূর্ব চতুর্থ শতাব্দীতে মানব বসতি গড়ে উঠেছিল বলে ধারণা করা হয়। মেকং ব-দ্বীপের অন্যতম এলাকা অঙ্কর বোরেই খ্রিস্ট-পূর্ব ৪০০ থেকে ৫০০ খ্রিষ্টাব্দ পর্যন্ত টিকেছিল। এলাকা থেকে বিস্তৃত নৌবাণিজ্যের মাধ্যমে দক্ষিণ-পূর্ব এশিয়ার দেশসহ ভারতে পণ্য আদান-প্রদান করা হতো। ব্যাপকভাবে বিশ্বাস করা হয় যে, ফুনান রাজ্যের প্রাচীন রাজধানী ছিল এ অঞ্চলটি।
খেমার সাম্রাজ্যে অঞ্চলটি খেমার ক্রম (নিম্ন খেমার বা নিম্ন কম্বোডিয়া) নামে পরিচিত ছিল। একাদশ ও দ্বাদশ শতাব্দীতে এ অঞ্চলের উন্নতির অনেক আগেই বসতিগুলো পরিচালিত হতো। আধুনিক মধ্য ভিয়েতনামের উপকূলের সাথে চম্প রাজ্যের সম্পর্ক ছিল। আধুনিককালের হো চি মিন সিটি গড়ার অগ্রদূত প্রে নকর শহর মেকং ব-দ্বীপকে নিজেদের নিয়ন্ত্রণে রাখার ফলে ত্রয়োদশ শতকের শেষদিকে পশ্চিমাদের সাথে এর যোগাযোগ ব্যবস্থা গড়ে উঠে। লেখক গিয়া এম. ভো মনে করেন, খেমারদের অধীনে থাকার পূর্বেই চমদের উপস্থিতি ছিল।
ফ্রান্সের কাছ থেকে স্বাধীনতা পাবার পর মেকং ব-দ্বীপ ভিয়েতনাম প্রজাতন্ত্রের অংশ ছিল। ১৯৭০-এর দশকে খেমার রুজ বাহিনী ভিয়েতনাম আক্রমণ চালানোসহ ব-দ্বীপ অঞ্চলটি অধিকারের চেষ্টা চালায়। ফলশ্রুতিতে ভিয়েতনাম কর্তৃক কম্বোডিয়া অধীনস্থ হয় ও কালক্রমে খেমার রুজদের পতন ঘটে।
মেকং ব-দ্বীপ অঞ্চলে ভূমির অবয়ব বিভিন্ন ধরনের দেখা যায়। দক্ষিণে সমান্তরাল থেকে নিম্নমূখী এবং উত্তর ও পশ্চিমাংশে কিছু পাহাড় লক্ষণীয়। টেকটনিক প্লেটের উত্থান ও ৫০ মিলিয়ন বছর পূর্বে ভারতীয় এবং ইউরেশীয় টেকটনিক প্লেটের সংঘর্ষের ফলে ভূমির এধরনের ব্যাপক বৈচিত্র্যতা দেখা দিয়েছে।
মেকং ব-দ্বীপকে জীববৈচিত্র্যের সংরক্ষণাগাররূপেও আখ্যায়িত করা হয়ে থাকে। ১৯৯৭ থেকে ২০০৭ সালের মধ্যে সহস্রাধিক প্রজাতির প্রাণীর দেখা পাওয়া যায়। এছাড়াও, নতুন নতুন গাছ, মাছ, সরিসৃপ ও স্তন্যপায়ীদের সন্ধান মেলেছে যা পূর্বে অনাবিস্কৃত ছিল। তন্মধ্যে, বিলুপ্ত ঘোষিত প্রজাতি লাওটিয়ান রক র‌্যাটেরও সন্ধান পাওয়া গেছে এখানে।
প্রযুত চান-ও-চা

জেনারেল প্রযুত চান-ও-চা (; IPA:; জন্ম: ২১ মার্চ, ১৯৫৪) নাখোন রাচাসিমা এলাকায় জন্মগ্রহণকারী অবসরপ্রাপ্ত রাজকীয় থাই সেনা কর্মকর্তা। বর্তমানে তিনি থাইল্যান্ডের প্রধানমন্ত্রীর দায়িত্ব পালন করছেন। এছাড়াও তিনি দেশ পরিচালনায় নিযুক্ত সামরিক একনায়কতন্ত্রবাদী ন্যাশনাল কাউন্সিল ফর পিস এন্ড অর্ডারের (এনসিপিও) প্রধান। রয়্যাল থাই আর্মির কমান্ডার ইন চিফ (সর্বাধিনায়ক) ছিলেন তিনি।
চুলাচোমলাও রয়্যাল মিলিটারী একাডেমি থেকে বিজ্ঞান বিভাগে স্নাতক ডিগ্রী লাভ করেন। তার পূর্বসূরী অনুপাং পাওচিন্দা ও সাবেক প্রতিরক্ষামন্ত্রী প্রয়িত অংসুয়ানের ন্যায় তিনিও সেনাবাহিনীর ইস্টার্ন টাইগার্সের সদস্য। থাইল্যান্ডের পূর্বাংশে স্থাপিত দ্বিতীয় পদাতিক ডিভিশনে বিশেষতঃ ২১শ পদাতিক রেজিম্যান্টে (কুইন্স গার্ড) অংশগ্রহণের মাধ্যমে তার সামরিক জীবনের সূত্রপাত ঘটে।
২০০৮ থেকে ২০০৯ সাল পর্যন্ত সেনাবাহিনীর চিফ অব স্টাফ ছিলেন। ২০০৯ সালে রাজা কর্তৃক তাকে সম্মানসূচক সহকারী হিসেবে মনোনীত করা হয়। ২০১০ সালে অনুপাং পাওচিন্দার পরিবর্তে তাকে কমান্ডার ইন চিফ করা হয়।
এ পদে অক্টোবর, ২০১০ থেকে অক্টোবর, ২০১৪ পর্যন্ত দায়িত্বে ছিলেন। সেনাপ্রধানের দায়িত্ব পালনের পর প্রযুত রাজ পরিবারের বেশ জোরালো সমর্থক ছিলেন ও পরবর্তীকালে সাবেক প্রধানমন্ত্রী থাকসিন সিনাওয়াত্রা’র বিরুদ্ধাচরণ করেন।
সামরিকবাহিনীতে অবস্থানকালে তিনি বেশ কঠোর ছিলেন। এপ্রিল, ২০০৯ ও এপ্রিল-মে, ২০১০ সালে সৃষ্ট ‘লাল শার্ট’ আন্দোলন দমনে অন্যতম ভূমিকা পালন করেন। পরবর্তীতে তাকে রক্তক্ষয়ী সংঘর্ষে নিহত বিক্ষোভকারীদের আত্মীয়-স্বজনদের সাথে কথা বলতে দেখা যায়। এছাড়াও, জুলাই, ২০১১ সালের সংসদীয় নির্বাচনে বিজয়ী ইংলাক সিনাওয়াত্রা’র সরকারকে সহযোগিতা করেন।
নভেম্বর, ২০১৩ সালে রাজনৈতিক সঙ্কট ঘণীভূত হতে শুরু করলে ও ইংলাক সিনাওয়াত্রা’র তত্ত্বাবধায়ক সরকারের বিপক্ষে প্রতিবাদ হতে থাকলে প্রযুত সেনাবাহিনীকে নিরপেক্ষ অবস্থানে থাকার কথা ঘোষণা করেন। এছাড়াও তিনি অভ্যুত্থান ঘটাবেন না বলে সিদ্ধান্ত নেন। কিন্তু, মে, ২০১৪ সালে সরকারের বিরুদ্ধে অপ্রত্যাশিতভাবে সামরিক অভ্যুত্থান পরিচালনায় নেতৃত্ব দেন ও এনসিপিও নেতাদের নিয়ে দেশের নিয়ন্ত্রণভার দখল করেন। পরবর্তীতে তিনি অন্তর্বর্তীকালীন সংবিধানে ক্ষমতার বিষয়ে স্বাক্ষর দেন ও অভ্যুত্থানের ফলে নিজেকে নির্দোষ দাবী করেন। আগস্ট, ২০১৪ সালে জাতীয় আইনসভায় তাঁর নিয়ন্ত্রণাধীন সামরিক বাহিনীর সদস্যদের প্রভাব বৃদ্ধি করেন। সদস্যরা তাঁকে থাইল্যান্ডের নতুন প্রধানমন্ত্রী হিসেবে নির্বাচিত করে। ২৪ আগস্ট, ২০১৪ তারিখে তাঁকে আনুষ্ঠানিকভাবে প্রধানমন্ত্রী হিসেবে ঘোষণা করা হয়। অক্টোবর, ২০১৪ তারিখে সেনাপ্রধানের পদ থেকে অবসর নেয়ার পূর্বে তিনি একই সময়ে সেনাপ্রধান, এনসিপিও নেতা ও প্রধানমন্ত্রী - এ তিন পদ ধারণ করেছিলেন।
ক্ষমতা দখলের পর প্রযুত ভিন্নমতাবলম্বীদের দমনে সংশ্লিষ্ট পদক্ষেপ নেন। তাঁর নির্দেশনায় থাই বিদ্যালয়ে অধ্যয়নরত শিক্ষার্থীদেরকে ‘বারো মূল্য’ শিরোনামে কবিতা আবৃত্তির বিষয়টি বাধ্যতামূলক করেন। এছাড়াও তিনি গণতন্ত্রের বিষয়ে যে-কোন ধরনের আলাপ-আলোচনা নিষিদ্ধকরণসহ তার সরকারের সমালোচনা না করার কথা জানান।
অভ্যুত্থানের বিষয়ে তিনি দুর্নীতি মোকাবেলা করাকে উল্লেখ করেন। কিন্তু তার ভাই প্রিচা চান-ও-চাসহ নিজ মন্ত্রিসভা ও জাতীয় আইনসভার কিছু সদস্য দুর্নীতিতে জড়িত। ফলশ্রুতিতে তিনি সরকারের বিরুদ্ধে সমালোচনা নিষিদ্ধ ঘোষণা করেন। ফেব্রুয়ারি, ২০১৫ তারিখে এ বিষয়ে বলেন, ‘যদি জনগণ নিজেদের মতামত ভোটের মাধ্যমে দিতে চায়, তাহলে তারা তা দিতে পারে। কিন্তু যদি ঐ ভোট এনসিপিও’র বিপক্ষে যায় তাহলে তা মেনে নেয়া হবে না।’
ভোজপুরি উইকিপিডিয়া

ভোজপুরি উইকিপিডিয়া হচ্ছে অনলাইন বিশ্বকোষ উইকিপিডিয়ার ভোজপুরি ভাষার সংস্করণ। 2025 অনুযায়ী এই উইকিপিডিয়ায় মোট টি নিবন্ধ, জন ব্যবহারকারী, জন প্রশাসক ও টি ফাইল আছে। ভোজপুরি উইকিপিডিয়ায় উইকিপিডিয়ানদের সম্মিলিত সম্পাদনার সংখ্যা টি।
প্যারো

প্যারো হচ্ছে একটি চিকিৎসায় সাহায্যকারী রোবট শিশু হার্প সিল, যাকে বানানো হচ্ছে অত্যন্ত কোমল সুন্দর হিসেবে যাতে তা হাসপাতালে রোগীদের উপর কোমল প্রভাব রাখে এবং রোগীদের আবেগ বের করার চেষ্টা করে, যা প্রাণী-সহযোগে থেরাপির অনুরূপ তবে এক্ষেত্রে রোবট ব্যবহার হয়।
১৯৯৩ সালের শুরুর দিকে প্যারোর নকশা তৈরি করে জাপানের এআইএসটি এর ইনটেলিজেন্ট সিস্টেম রিসার্চ ইন্সটিটিউটের তাকানোরি শিবাতা। ২০০১ সালের শেষদিকে এটিকে জনসম্মুখে আনা হয়। এর উন্নয়নে ইতোমধ্যে ১৫ মিলিয়ন আমেরিকান ডলার ব্যয় হয় এবং ২০০৩ সালে "বেস্ট অফ কমডেক্সের" এর চূড়ান্ত পর্বে যায় (ফাইনালিস্ট), এবং ২০০৪ সাল থেকে শিবাতার কোম্পানি ইনটেলিজেন্ট সিস্টেম কো. এটি বাণিজ্যিকভাবে বিক্রি করে আসছে। প্যারো তৈরি হয়েছে হার্প সিলের ভিত্তিতে যাদের শিবাতা দেখেছিলেন উত্তর-পূর্ব কানাডার একটি বরফাচ্ছাদিত অঞ্চলে যেখানে তিনি আবার তাদের ডাক ও সংরক্ষণ করেছিলেন যাতে তা প্যারোতে উপস্থাপন করা যায়। ২০০৯ সালে যুক্তরাষ্ট্রের কর্তৃপক্ষ প্যারোকে হিসেবে চিহ্নিত করে।
প্যারোকে প্রাথমিকভাবে দেখভালের বিশেষ করে ডেমেন্সিয়া রোগীদের জন্য থেরাপি হিসেবে ব্যবহার হয়েছে।
প্যারোতে কয়েকটি ডুয়াল ৩২-বিট প্রসেসর, তিনটি মাইক্রোফোন, পশম ঘিরে ১২ টি স্পর্শক্ষম সেন্সর, স্পর্শ কাতর পশম এবং একটি মোটর ও অ্যাকচুয়েটর মিলে একটি জটিল ব্যবস্থা আছে যেটি নিঃশব্দে এটির অঙ্গ ও দেহ পরিচালনা করে। রোবটটি এর লেজ নাড়িয়ে এবং চোখের পাপড়ি খুলে ও বন্ধ করে আদরের প্রতি সাড়া দেয়। শিবাতা এটি তৈরি করেছিলেন এমনভাবে যেন তা সরাসরি চোখে চোখ রাখতে পারে, স্পর্শের প্রতি সাড়া দিতে পারে, মানুষকে জড়িয়ে ধরতে পারে, চেহারা মনে রাখতে পারে এবং এমন সমস্ত ভঙ্গিমা করতে পারে যা পরিস্থিতির সাথে খাপ খায়। তিনি যুক্তি দেখান, প্যারো ডাকের প্রতিও সাড়া দেয় এবং নাম মনে রাখতে পারে। এটি চমকে যাওয়া, খুশি হওয়া ও রাগ করার মত আবেগ দেখাতে পারে। এটি একটি সত্যিকারের শিশু শীলের মত শব্দ করতে পারে এবং শিশু শীলের স্বভাবের বদলে এটিকে দিনে জেগে থাকার ও রাতে ঘুমানোর প্রোগ্রাম করা হয়।
ডঃ বিল থমাস মানুষের আবেগকে সহায়তা দেয়ার জন্য রোবটের উপর নির্ভর করার বিষয়ে উদ্বেগ প্রকাশ করেন। উল্লেখ্য, ডঃ বিল থমাস গ্রিন হাউস প্রজেক্টের প্রতিষ্ঠাতা যেটির লক্ষ্য হচ্ছে প্রথাগত নার্সিং হোমে দীর্ঘ-মেয়াদী যত্নের পরিবর্তে ছোট, গৃহ-সদৃশ পরিবেশে রোগীর যত্ন নেয়া যাতে তারা জীবনকে পরিপূর্ণভাবে উপভোগ করতে পারে। এমআইটি’র “ইনিশিয়েটিভ অন টেকনোলজি অ্যান্ড দ্য সেলফ” এর পরিচালক শেরী টারকেল যুক্তি দেখান যে প্যারোর মত রোবটগুলো একটি কৃত্রিম সম্পর্ক তৈরি করবে এবং যারা মানব সম্পর্ক জটিল মনে করে তারা রোবট সঙ্গীর দিকে ঝুঁকে যাবে।
"দ্য সিম্পসনের" "প্রতিস্থাপনযোগ্য তুমি" পর্বে বার্ট সিম্পসন এবং মার্টিন প্রিন্স তৈরি করেছিলেন রোবটিক শিশু শীল। এগুলো ছিল মূলত প্যারো রোবট যেগুলো তৈরির উদ্দেশ্য ছিল স্প্রিংফিল্ড রিটায়ারমেন্ট ক্যাসেলের বয়স্ক ব্যক্তিদের আনন্দ দেয়া। 
আজিজ আনসারির নেটফিল্কস নাটক "মাস্টার অফ নানের" অষ্টম পর্ব ‘’ওল্ড পিপলে’’ প্যারোকে দেখা গিয়েছিল।
বুরাবে জাতীয় উদ্যান

বুরাবে জাতীয় উদ্যান কাজাখস্তানের আকমোলা অঞ্চলের বুরাবে জেলাতে অবস্থিত একটি জাতীয় উদ্যান। এই উদ্যানটি কাজাখস্তানের রাষ্ট্রপতির এখতিয়ারের অধীন। উদ্যানের সংরক্ষিত এলাকায় সব ধরনের অর্থনৈতিক ও অবকাশ যাপন সম্পর্কিত কর্মকাণ্ড নিষিদ্ধ, কারণ উদ্যানটি বিশেষ প্রাকৃতিক অঞ্চল হিসেবে সংরক্ষিত।
১৮৯৮ সালে স্টেট ফরেস্ট প্রাদেশিক বন বিভাগ প্রতিষ্ঠিত হয়। এর ফলে প্রথমবারের মত বুরাবের উদ্যানটি সংরক্ষণের সুযোগ তৈরি হয়। ১৯২০ সালে উদ্যানটি জাতীয়করণ করা হয় এবং কাজাখস্তান সরকার এটিকে স্পা টাউন হিসেবে ঘোষণা করে। ১৯৩৫ সালে জাতীয় প্রাকৃতিক অঞ্চল সংরক্ষণ সংস্থা প্রতিষ্ঠা করা হয়। ১৯৫১ সালে সংস্থাটি অকার্যকর হয়ে যায় এবং এর পরিবর্তে বুরাবে ফরেস্ট নামের অনুরূপ কাজের উদ্দেশ্যে একটি প্রতিষ্ঠান গড়ে তোলা হয়। ১৯৯৭ সালের মে মাসে সরকার বুরাবে ফরেস্টকে রূপান্তরিত করে ন্যাচারাল অ্যান্ড ওয়েল-বিয়িং কমপ্লেক্স অফ দ্য ফরেস্ট অব বুরাবে নামকরণ করে। এই প্রতিষ্ঠানের দায়িত্বে ছিল প্রাদেশিক সরকার। ২০০০ সালের অগাস্টে জাতীয় প্রাকৃতিক উদ্যান নামে ৮৩,৫১১ হেক্টর বিশিষ্ট স্থান চিহ্ণিতকরণ করা হয়। এর মধ্যে ৪৭,৬০০ ছিল বনাঞ্চল। ২০১০ সালে উদ্যানের সীমানা বৃদ্ধি করে ১২৯৯৩৫ হেক্টর করা হয়। ২০১২ সালে ৩৭০ হেক্টর জায়গা উদ্যানের সীমানা থেকে বাদ দেয়া হয়।
জানুয়ারি মাসে স্থানীয় গড় তাপমাত্রা -১৬ °C এবং জুলাই মাসে +১৯ °C থাকে। বার্ষিক তুষারপাতের পরিমাণ গড়ে ৩০০ মিলিমিটার। শীতকালে বরফাবৃত স্থানের গড় পুরুত্ব ২৫-৩৫ সেমি। নভেম্বরের মাঝামাঝি থেকে এপ্রিল পর্যন্ত সাধারণত তুষারপাত ঘটে থাকে।
বুরাবে জাতীয় উদ্যানে ৭৫৭ প্রজাতির উদ্ভিদ রয়েছে, যার মধ্যে ১১৯টি প্রজাতি বিশেষভাবে সংরক্ষিত। এছাড়া ১২টি প্রজাতি স্থানীয় লাল তালিকার অন্তর্ভুক্ত। এই জাতীয় উদ্যানটির ৬৫% উদ্ভিদই পাইন, ৩১% বির্চ গাছ, ৩% অ্যাসপেন এবং ১% মাঝারি ধরনের উদ্ভিদ। খাদ্যযোগ্য মাশরুমের বিভিন্ন প্রজাতি এই বনে পাওয়া যায়।
বনের উদ্ভিদরাজির বৈচিত্র্যের কারণে এখানাকার প্রাণীকুলেও বৈচিত্র্যের সন্ধান পাওয়া যায়। এখানে ৩০৫ ধরনের বিভিন্ন প্রাণীর প্রজাতি চিহ্ণিত হয়েছে। এই ৩০৫ প্রজাতি কাজাখস্তানের প্রাণী বৈচিত্র্যের ৩৬%। এই প্রাণীকুলের ৪০%ই বনের সীমানার কাছাকাছি থাকে। এদের মধ্যে ১৩টি প্রজাতি স্থানীয় লাল তালিকার অন্তর্ভুক্ত।
বুরাবে প্রাণীসম্পদ ঐ অঞ্চলের অন্যান্য স্থানের তুলনায় অনেক বেশি। এখানে পার্বত্য, বন্য ইত্যাদি বিভিন্ন ধরনের প্রাণীর সন্ধান পাওয়া যায়। ইউরোপীয়, সাইবেরীয় ও উত্তর গোলার্ধের বিশেষ কিছু প্রাণীর প্রজাতি এই অঞ্চলে দেখা যায়। 
বর্তমানে বুরাবে উদ্যানে হরিণ, নকুল, বেজি, নেউল, কাঠবিড়াল, বন্য শুকর দেখা যায়। এছাড়া বন্য বিড়াল ও নেকড়ে এই বনে দেখা যায়। বনের সমতল স্থানে শেয়াল, নেউল, ইউরোপীয় ও পার্বত্য খরগোশ ও ব্যাজার পাওয়া যায়।
বুরাবে উদ্যানে বিভিন্ন প্রজাতির পাখি রয়েছে। এদের মধ্যে রয়েছে বন্যহংস, চাতক, তিতির ইত্যাদি। তবে এদের মধ্যে হাসের সংখ্যাই অধিক। বনের শুষ্ক পাইন জঙ্গলে প্রধাণত তিতির পাখি ও বিশেষ ধরনের টার্কি দেখা যায়।
বুরাবে নিয়ে কাজাখস্তানে অনেক গল্পগাথা প্রচলিত রয়েছে। এদের মধ্যে অন্যতম গল্পে বলা হয়েছে যে প্রথমে সৃষ্টিকর্তা এ অঞ্চলে দীর্ঘ অনুর্বর সমতল ভূমিত তৈরি করেছিল। স্থানীয় মানুষ একারণে সৃষ্টিকর্তার কাছে ঐ অঞ্চলের উর্বরতার আকূতি জানিয়ে প্রার্থনা করে। ফলে সৃষ্টিকর্তা বিভিন্ন পর্বত, হ্রদ-নদী, বন থেকে অনেক উদ্ভিদ নিয়ে ঐ এলাকায় নিক্ষেপ করে। ফলে বুরাবে উদ্যান তৈরি হয়। বুরাবে কাজাখস্তানের মুক্তা নামে পরিচিত।
বিমানসংস্থার তালিকা

বিমানসংস্থার তালিকা পাতায় বিদ্যমান এবং বিলুপ্ত বিমান পরিবহন সংস্থাগুলিকে তালিকাভুক্ত করা হয়েছে। সেগুলি যে মহাদেশ থেকে পরিচালিত হয়ে থাকে তার নাম অনুসারে সম্পূর্ণ তালিকাগুলি বর্ণানুক্রমিক ক্রম অনুসারে দেওয়া হয়েছে। এছাড়াও তালিকাগুলি আকার, ব্যবসায়িক মডেল এবং অন্যান্য বৈশিষ্ট্য অনুযায়ীও দেওয়া হয়এছে। আইসিএও কোড সহ ৫,০০০-এরও অধিক বিমানসংস্থা রয়েছে। বহরের আকার এবং যাত্রী বহনের দিক থেকে বিশ্বের বৃহত্তম বিমানসংস্থা হলো আমেরিকান এয়ারলাইনস, যা মার্কিন যুক্তরাষ্ট্র থেকে পরিচালিত হয়।
রিনপুং ডিজং

রিনপুং ডিজং ডিজং স্থাপত্যশিল্প নির্মিতি একটি বৃহত্তম বুদ্ধ মন্দির এবং ভুটানের পারো জেলার কাগ্যু গোত্রের দ্রুকপা বংশীয়দের সুরক্ষিত ভবন।এই প্রাসাদে জেলাটির মহান সাধকদের দেহাবশেষ এবং সে সাথে পারো ডিজংখাগের প্রশাসনিক দপ্তর অবস্থিত।
পনেরতম শতাব্দিতে স্থানীয় লোকজন পারোর হাংরেলের পবর্তশিঙ্গ লামা দ্রাং দ্রাং গিয়ালকে, পাজো দ্রুগুম ঝিগপুর বংশধর, উৎসর্গ করেন। দ্রাং দ্রাং গিয়াল সেখানে একটি মন্দির নির্মাণ করেন এবং পরবর্তীতে সেখানে পাঁচতলা বিশিষ্ট ডিজং বা দুর্গ গড়ে উঠে যা হাংরেল ডিজং নামে পরিচিত ছিল।
সতেরতম শতাব্দিতে, তার বংশধরগণ, হাংরেলের স্বত্তাধিকারীরা, এই দুর্গটি দ্রুকপা বংশীয় পুরোহিতদেরকে দান করেন যাতে তার আধ্যাত্বিক ও অনাধ্যাত্বিক প্রতিষ্ঠান নাগাওয়াং নামগিয়াল, ঝাবদ্রাং রিনপোছের পরিচিতি ঘটে। ১৬৪৪ সালে ঝাবদ্রাং পুরানো ডিজংটি ভেঙ্গে নতুন ডিজং এর ভিত্তিপ্রস্থর স্থাপন করেন। ১৬৪৬ সালে পশ্চিমাঞ্চলের প্রশাসনিক ভবন এবং আশ্র্রম হিসেবে পুনরায় উৎসর্গ এবং প্রতিষ্ঠা করেনস এবং এটি রিনপুং ডিজঙ হিসেবে পরিচিত হয়ে উঠে। 
১৯৯৩ সালে লিটল বোদ্ধা নামে একটি ছবির কিছু দৃশ্য এখানে চিত্রায়িত হয়।
রিংপুন ডিজং এর অভ্যন্তরে চৌদ্দটি সমাধি ও উপসানলায় রয়েছে:
ডিজং এর বাহিরে প্রধান ডিজংটি হল দিয়াংখা মন্দির।
১৬৪৯ সালে পাহাড়ে রিনপুং ডিজং এর উপরে সাততলা বিশিষ্ট একটি পাহারা দুর্গ বা তা ডিজং নিমার্ণ করা হয়েছিল।১৯৬৮ সালে এটিকে ভুটান জাতীয় জাদুঘর হিসেবে প্রতিষ্ঠা করা হয়।
ভুটানের সনাতন চন্দ্র মাসের দিনপঞ্জিকার এগার থেকে পনের তারিখ (গ্রেগরিয়ান পঞ্জিকা অনুযায়ী মার্চ বা এপ্রিলে) পর্যন্ত রিনপুং ডিজং এ একটি বৃহৎ বার্ষিক উৎসব বা শেছু অনুষ্ঠিত হয়। এই উপলক্ষে আয়োজিত শোভাযাত্রায় প্রচুর পবিত্র চিত্র ধারণ করা হয়।আশ্রমের পুরোহিতদের দ্বারা কয়েকদিন যাবত পর্যন্ত বিভিন্ন ছদ্মবেশ নিয়ে নৃত্য অনুষ্ঠিত হয় যা বিভিন্ন ধর্মীয় কাহিনীকি নির্ভর করে হয়ে থাকে।
পনেরতম দিনের সকালে সূর্য উদিত হওয়ার পূর্বেই, একটি বৃহৎ ধর্মীয় থংদ্রেল ব্যানার থাংকা, যা পদ্মাসাম্বাভার আটটি রূপকে চিত্রায়িত করেছে, সকালের প্রথম প্রহরেই জনসাধারণের সম্মুখে প্রদর্শিত হয়ে থাকে যাতে প্রথাগত নিয়ম অনুযায়ী দিনের সূর্যের আলো ঐ ব্যানারের উপর না এসে পড়ে।
এনএক্সটি চ্যাম্পিয়নশিপ

এনএক্সটি চ্যাম্পিয়নশিপ হল পেশাদারি কুস্তি চ্যাম্পিয়নশিপ। যেটির মালিক ডাব্লিউডাব্লিউই। চ্যাম্পিয়নশিপটি প্রথম সূচনা করা হয়েছিল ১লা জুলাই , ২০১২ সালে এনএক্সটি- এর পর্বে যখন এনএক্সটি- কমিশনার ডাস্টি রোডস একটি গোল্ড রাশ টুর্নামেন্ট ঘোষণা করেছিলেন, যেখানে চারজন উন্নয়নমূলক রোস্টার কুস্তিগির এবং চারজন প্রধান রোস্টার কুস্তিগির একটি একক এলিমিনেশন টুর্নামেন্টে উদ্বোধনী এনএক্সটি চ্যাম্পিয়ন হিসেবে মুকুট পরার জন্য প্রতিদ্বন্দ্বিতা করে। . সেথ রলিন্স ২৬ শে জুলাই, ২০১৩-এ টুর্নামেন্টের ফাইনালে জিন্দার মহলকে পরাজিত করে উদ্বোধনী এনএক্সটি চ্যাম্পিয়ন হন
সাভার ক্যান্টনমেন্ট পাবলিক স্কুল ও কলেজ

সাভার ক্যান্টনমেন্ট পাবলিক স্কুল এন্ড কলেজ বাংলাদেশের ঢাকা জেলার আশুলিয়া থানায় অবস্থিত একটি শিক্ষা প্রতিষ্ঠান।
ঢাকা জেলার অন্তর্গত সাভার উপজেলার আশুলিয়া থানার সাভার সেনানিবাস এলাকায় (পাথালিয়া ইউনিয়ন) ঢাকা-আরিচা মহাসড়কের পাশে ১৭ একর জমির ওপর এ বিদ্যায়তনটি অবস্থিত।
১৯৭৭ সালের ২ ফেব্রুয়ারি সাভার ক্যান্টনমেন্ট বোর্ড স্কুল হিসেবে এই প্রতিষ্ঠানের যাত্রা শুরু হয়। ঢাকা শিক্ষাবোর্ড ১৯৮০ সালের ১ জানুয়ারি এই প্রতিষ্ঠানকে মাধ্যমিক বিদ্যালয় হিসেবে প্রথম স্বীকৃতি প্রদান করেন। ১৯৮৭ সালে সাভার ক্যান্টনমেন্ট বোর্ড স্কুলকে সাভার ক্যান্টনমেন্ট পাবলিক স্কুলে উন্নীত করা হয়। ১৯৯২ সালের আগস্ট মাস পর্যন্ত এই প্রতিষ্ঠানটি ক্যান্টনমেন্ট বোর্ড কর্তৃক পরিচালিত হয়েছে। এরপর থেকে এ প্রতিষ্ঠানের সার্বিক দায়িত্বভার পাবলিক স্কুল ও কলেজ পরিচালনা পরিষদের ওপর ন্যস্ত হয়। ১৯৯৩ সালের ১ জুলাই প্রতিষ্ঠানের কলেজ শাখার কার্যক্রম শুরু হয়।
এর অধ্যক্ষের দায়িত্ব পালন করে থাকেন বাংলাদেশ সেনাবাহিনীর একজন লে. কর্নেল পদমর্যাদার অফিসার। যদি লে. কর্নেল পদমর্যাদার অফিসার না-পাওয়া যায় তাহলে পরিচালনা পর্ষদ কর্তৃক মনোনীত দক্ষ ও অভিজ্ঞ বেসামরিক ব্যক্তিকে অধ্যক্ষ হিসেবে নিয়োগ দেওয়া হয়।
এর পরিচালনা পর্ষদের সভাপতি হিসেবে দায়িত্ব পালন করেন জালালাবাদ সেনানিবাসের ৫২ ব্রিগেড কমান্ডার; যিনি বাংলাদেশ সেনাবাহিনীর বিগ্রেডিয়ার জেনারেল পদমর্যাদার একজন সিনিয়র অফিসার। সভাপতির অধীনে সেনানিবাস ও সেনানিবাসের বাইরে বিভিন্ন পর্যায়ের ১০ জন বিশিষ্ট ব্যক্তি (সামরিক ও বেসামরিক) পর্ষদের সদস্য হিসেবে দায়িত্ব পালন করেন এবং পর্ষদের সদস্য সচিবের দায়িত্ব পালন করেন কলেজ অধ্যক্ষ।
এখানে ৪,০০০-এরও অধিক শিক্ষার্থী অধ্যয়নরত রয়েছে। কলেজে মোট শিক্ষক-শিক্ষিকা রয়েছেন ১১৯ জন এবং কর্মচারী ৫৬ জন।
কলেজ শাখায় রয়েছে বিজ্ঞান বিভাগের জন্যে ৫ টি শাখা যার মধ্যে একটি ইংরেজি ভার্শন এর ছাত্র-ছাত্রীদের জন্যে। ব্যবসায় শিক্ষা শাখার জন্যে ২ টি শাখা, মানবিক শাখার জন্যে ২ টি শাখা রয়েছে।
শিক্ষার্থীদের জন্য চালু আছে বিভিন্ন ক্লাব। যেমনঃ
সার্বিক ফলাফল ও উৎকর্ষের ভিত্তিতে এ প্রতিষ্ঠান ২০০৯ সালে সেনাবাহিনী প্রধান ট্রফি লাভ করেছে। ২০১০ সালে মাধ্যমিক ও উচ্চমাধ্যমিক শিক্ষাবোর্ডর ফলাফলে এসএসসি পরীক্ষায় ১৪তম স্থান ও এইচএসসি পরীক্ষায় ১৮তম স্থান লাভ করেছে। দৈনিক ফুলকি পত্রিকা একে ২০১০ সালে সাভার অঞ্চলের শ্রেষ্ঠ শিক্ষা প্রতিষ্ঠান হিসেবে এ প্রতিষ্ঠানকে স্বীকৃতি প্রদান করে। ২০১৫ সালে আন্তঃপাবলিক স্কুল ও কলেজ সংসদীয় বির্তক প্রতিযোগিতায় কলেজ পর্যায়ে চ্যাম্পিয়ন হওয়ার গৌরব অর্জন করে।
পলাশ

পলাশ মাঝারি আকারের পর্ণমোচী বৃক্ষ। এটির বৈজ্ঞানিক নাম "Butea monosperma"। বৃক্ষটি Fabaceae পরিবারের সদস্য। তবে পলাশ গাছ তার ফুলের জন্যই সবচেয়ে বেশি পরিচিত।
সংস্কৃততে এটি কিংশুক এবং মনিপুরী ভাষায় পাঙ গোঙ নামে পরিচিত।
পলাশ গাছ সর্বোচ্চ ১৫ মিটার পর্যন্ত উঁচু হয়ে থাকে। শীতে গাছের পাতা ঝরে যায়। এর বাকল ধূসর। শাখা-প্রশাখা ও কাণ্ড আঁকাবাঁকা। নতুন পাতা রেশমের মতো সূক্ষ্ম। গাঢ় সবুজ পাতা ত্রিপত্রী, দেখতে অনেকটা মান্দার গাছের পাতার মতো হলেও আকারে বড়।
বসন্তে এ গাছে ফুল ফোটে। টকটকে লাল ছাড়াও হলুদ ও লালচে কমলা রঙের পলাশ ফুলও দেখা যায়। পলাশ ফুল ছোট, ফুল ২ থেকে ৪ সে.মি. লম্বা হয়।
পলাশের ফল দেখতে অনেকটা শিমের মতো। বাংলাদেশে প্রায় সব জায়গাতে কমবেশি পলাশ গাছ দেখতে পাওয়া যায়।
ভারত, বাংলাদেশ, নেপাল, শ্রীলঙ্কা, মিয়ানমার, থাইল্যান্ড, লাওস, কম্বোডিয়া, ভিয়েতনাম, মালয়েশিয়া পর্যন্ত বিস্ত‌ৃত।
বাংলা সাহিত্যে পলাশ ফুলের প্রসঙ্গ এসেছে নানাভাবে। কবি নজরুল তার একটি গানে লিখেছেন-
এছাড়াও বাংলাদেশের জনপ্রিয় একটি দেশাত্মবোধক গানে এর উল্লেখ পাওয়া যায়- "‘আমায় গেঁথে দাও না মাগো একটি পলাশ ফুলের মালা...’" 
রবীন্দ্রনাথ ঠাকুরের অনেক কবিতা ও গানেও পলাশ ফুলের উল্লেখ আছে। যেমন - দোলের গান, ওরে গৃহবাসীতে "রাঙা হাসি রাশি রাশি, অশোকে পলাশে' বা ফাগুন হাওয়ায় হওয়ায় গানে "তোমার   অশোকে কিংশুকে, অলক্ষ্য রঙ লাগল আমার অকারণের সুখে"।
কেপলার-৪

কেপলার-৪ তক্ষক তারামণ্ডলে খুঁজে পাওয়া সূর্যের মত একটি নক্ষত্র যা প্রায় ১৬১০ আলোকবর্ষ দূরে অবস্থিত। এটি পৃথিবী সদৃশ গ্রহ অনুসন্ধানের উদ্দেশ্যে নাসা কর্তৃক পরিচালিত কেপলার মিশনের নজরাধীন একটি নক্ষত্র। কেপলার-৪বি, নেপচুন আকৃতির একটি গ্রহ যা এই নক্ষত্রের অত্যন্ত নিকটবর্তী কক্ষপথে আবর্তিত হচ্ছে বলে আবিষ্কৃত হয় এবং ৪ জানুয়ারি ২০১০ সালে কেপলার দলের মাধ্যমে জনসম্মুখে প্রকাশ করা হয়। কেপলার-৪বি ছিল কেপলার স্যাটেলাইটের প্রথম আবিষ্কার আর এই আবিষ্কারের নিশ্চয়তা মহাকাশযানের কার্যকারিতা প্রমাণে সহায়ক ভূমিকা পালন করেছে।
কেপলার-৪ কেপলার মহাকাশযানের নামে নামকরণকৃত, যেটি নাসার এমন একটি দূরবীন যা পৃথিবী থেকে দৃশ্যমান এমন নক্ষত্রের পথের মধ্যে পৃথিবী সাদৃশ গ্রহ খোঁজার কাজে ব্যবহৃত হয়। ইতোমধ্যে কেপলার কর্তৃক নিশ্চিতকৃত পূর্বের তিনটি গ্রহ যা পূর্বে আবিষ্কৃত হওয়ায় কেপলার-৪ এবং তার গ্রহ ছিল কেপলার দলের প্রথম আবিষ্কার। তারকাটি এবং তার ব্যবস্থা, গুণাবলী, বৈশিষ্ট্য ইত্যাদি ৪ জানুয়ারি ২০১০ সালে ওয়াশিংটন ডি.সি.তে আমেরিকান অ্যাস্ট্রোনমিক্যাল সোসাইটির ২১৫তম সভায় কেপলার-৫, কেপলার-৬, কেপলার-৭, ও কেপলার-৮সহ ঘোষণা করা হয়। উপস্থাপিত গ্রহগুলোর মধ্যে কেপলার-৪বি গ্রহ ছিল নেপচুন গ্রহের আকারের চেয়ে ক্ষুদ্রতম। আমেরিকান অ্যাস্ট্রোনমিক্যাল সোসাইটির সভায় কেপলার-৪ বি এবং অন্যান্য গ্রহ আবিষ্কারের তত্ত্ব উপস্থাপন করায় এটা নিশ্চিত করেছে যে কেপলার মহাকাশযান যথার্থই কার্যকরী।
টেক্সাসের ফোর্ট ডেভিস ম্যাকডোনাল্ড মানমন্দিরের হার্লান জে স্মিথ টেলিস্কোপটি অস্টিনের টেক্সাস বিশ্ববিদ্যালয়ের জ্যোতির্বিজ্ঞানীরা কেপলারের আবিষ্কারগুলো অনুসরণ করতে এবং তা নিশ্চিত করতে ব্যবহার করতেন। এছাড়াও হাওয়াই, ক্যালিফোর্নিয়া, অ্যারিজোনা, এবং ক্যানারি দ্বীপপুঞ্জের দূরবীক্ষণও তথ্য নিশ্চিত করার জন্য ব্যবহার করা হত।
কেপলার-৪ একটি জি০-টাইপ তারকা যা সূর্যের অনুরূপ, কিন্তু উজ্জ্বলতা সামান্য বেশি। নক্ষত্রটি ১.১১৭ M এবং ১.৫৫৫ R বা ভরের ১১১%-এর এবং ব্যাসার্ধের ১৫৫%। .০৯ (± ০.১০) [Fe/H] ধাতুসমৃদ্ধ কেপলার-৪ যা সূর্যের তুলনায় ৪৮% অধিক। তবে সবচেয়ে গুরুত্বপূর্ণ বিষয়টি হচ্ছে, কম ধাতু সমৃদ্ধ নক্ষত্রের তুলনায় বেশি ধাতু সমৃদ্ধ নক্ষত্রকে কেন্দ্র করে গ্রহগুলোর আবর্তনের ঝোঁক বেশি। কেপলার-৪, প্রায় ৬.৭ বিলিয়ন বছরের পুরনো। সে তুলনায়, সূর্যের বয়স ৪.৬ বিলিয়ন বছর। এছাড়াও, কেপলার-৪ এর কার্যকর তাপমাত্রা ৫৭৮১ (± ৭৬) কেলভিন, যা সূর্যের তাপমাত্রা ৫৭৭৮ কেলভিনের সাথে প্রায় অভিন্ন।
পৃথিবী থেকে প্রতীয়মান হয় যে, কেপলার-৪ এর আপাত বিস্মৃতি ১২.৭। ফলে, এটা খালি চোখে দৃশ্যমান নয়।
৪ জানুয়ারি ২০১০ সালে কেপলার-৪বি এর আবিষ্কার ঘোষিত হয়। এর আকার নেপচুন গ্রহের মতই, ০.০৭৭ M (জুপিটার ভরের ৭%) এবং ০.৩৫৭ আর.জে (জুপিটার ব্যাসার্ধের ৩৬%)। গ্রহটি তার নক্ষত্রের কক্ষপথে ০.০৪৫ এইউ দূরত্বে ৩.২১৪ দিন পর পর আবর্তন করে। এই দূরত্ব বুধ গ্রহের সাথে তুলনা করা হয়, যা সূর্য থেকে ০.৩৯ এইউ দূরে। কেপলার-৪ এর উৎকেন্দ্রিকতা ০ ধরা হয়, তবে পরবর্তীতে নিরপেক্ষভাবে আবিষ্কারের তথ্য পুনরায় বিশ্লেষণ করে ০.২৫ ± ০.১২ মান পাওয়া যায়। অনুরূপভাবে, এই গ্রহের তাপমাত্রা ১৬৫০ কেলভিন ধরা হয় যা বৃহস্পতির তাপমাত্রা ১২৪ কেলভিনরে তুলনায় অধিক (অভ্যন্তরীণ তাপ এবং বায়ুমন্ডল বিবেচনা না করে)।
কেপলার তথ্যের ট্রানজিট-টাইমিং পরিবর্তনের সমস্ত ১৭টি কোয়ার্টারে জন্য অনুসন্ধান অতিরিক্ত গ্রহের কোনও প্রমাণ শনাক্ত করতে পারেনি।
মেঘালয়ের জেলার তালিকা

মেঘালয় হচ্ছে ভারতের প্রদেশ যার ১১টি জেলা রয়েছে। ভারতে জেলা বলতে বোঝানো হয় একজন জেলা প্রশাসক বা জেলা ম্যাজিস্ট্রেটের অধীনে চালিত একটি প্রশাসনিক একক। জেলা প্রশাসক বা জেলা ম্যাজিস্ট্রেটকে সহায়তা করার জন্য রাষ্ট্রের প্রশাসনিক চাকুরির বিভিন্ন শাখার কতিপয় কর্মকর্তা ও কর্মচারী থাকেন। ভারতের পুলিশ সার্ভিসের একজন পুলিশ সুপার জেলার আইন শৃঙ্খলা রক্ষার দায়িত্বে নিয়োজিত থাকেন।
মেঘালয়ে সাম্প্রতিককালে ১১টি জেলা রয়েছে। সেগুলো হচ্ছেঃ
মিয়ানমার জাতীয় ক্রিকেট দল

মিয়ানমার ক্রিকেট দল হল আন্তর্জাতিক ক্রিকেটে মিয়ানমার বা বার্মা কে প্রতিনিধিত্ব করা ক্রিকেট দল। দলটি ২০০৬ সাল থেকে আন্তর্জাতিক ক্রিকেট কাউন্সিল-এর সদস্য।
মিয়ানমারে ক্রিকেটের ইতিহাস অনেক পুরনো। যখন বার্মা ব্রিটিশ ভারত-এর একটি রাজ্য ছিল তখন থেকে এ অঞ্চলে ক্রিকেট খেলা হয়। ব্রিটিশরা ভারতের অন্যান্য অঞ্চলের মত মিয়ানমারেও ক্রিকেট খেলাকে নিয়ে আসে। এই খেলাটি এই অঞ্চলে যথেষ্ট অগ্রসর ছিল এবং মেরিলেবোন ক্রিকেট ক্লাব তাদের ১৯২৬/১৯২৭ ভারত সফরে মিয়ানমারে দুটি ২ দিনের প্রথম শ্রেণীর ম্যাচ খেলে। দুটি ম্যাচের প্রথমটি ইয়াঙ্গুন-এর জিমখানা মাঠে ইয়াঙ্গুন জিমখানা ক্রিকেট দল-এর বিপক্ষে অনুষ্ঠিত হয়। ঐ ম্যাচটি ড্র হয় যদিও এমসিসি স্বাগতিক দলকে ফলোঅনে পাঠায়। দ্বিতীয় ম্যাচটি বার্মা দলের বিপক্ষে ছিল এবং সেটি ইয়াঙ্গুনের বিএএ মাঠে অনুষ্ঠিত হয়। এমসিসি বার্মা দলকে উভয় ইনিংসেই অল্প রানে অলআউট করে ম্যাচটি জিতে জিতে নেয়। দ্বিতীয় ইনিংসে এমসিসির জয়ের জন্য মাত্র ৭ রান প্রয়োজন ছিল। এটিই এখন পর্যন্ত মিয়ানমারের একমাত্র প্রথম শ্রেণীর ম্যাচ হয়ে রয়েছে।
স্বাধীনতার পর ক্রিকেট মিয়ানমারে খুবই গৌণ একটি খেলা হিসেবে রয়েছে এবং ১৯৮৮ থেকে ১৯৯৫ সালে মিয়ানমারের কোথাও খেলতে দেখা যায় নি। ২০০২ সালে বাংলার সাবেক প্রথম শ্রেণীর ক্রিকেটার নরেশ কুমার আয়োজিত ৭ দলের একটি ক্রিকেট লীগের মাধ্যমে মিয়ানমারে খেলাটির পুনরুত্থান দেখা যায়। ঐ লীগে কয়েকজন সাবেক প্রথম শ্রেণীর ক্রিকেটারসহ প্রায় ২৫০ জন অংশ নেন। ক্রিকেট টিভি সংবাদের রিপোর্টেও আলোচিত হয়। ২০০৪ সালে আইসিসি মিয়ানমার ক্রিকেট ফেডারেশন পরিদর্শনে যায়। এবং ২০০৬ সালে মিয়ানমার ক্রিকেট ফেডারেশন আইসিসির অনুমোদিত সদস্য হয়। প্রাথমিকভাবে মিয়ানমারের সাবেক খেলোয়াড়রাই ক্রিকেট খেললেও সাম্প্রতিক সময়ে স্কুলগুলোতে এই খেলাটির প্রসার বৃদ্ধি করা হচ্ছে।
আইসিসির সদস্যপদ লাভের মাত্র ২ মাস পর মিয়ানমার প্রথমবারের মত এসিসি টফিতে (২০০৬ এসিসি ট্রফি) অংশ নিতে মালয়েশিয়ায় যায়। তাদের টুর্নামেন্টটির ফল ছিল খুবই খারাপ। তারা টুর্নামেন্টে কুয়েত জাতীয় ক্রিকেট দল-এর কাছে ১০ ওভারের মধ্যে ৯ উইকেটে পরাজিত হয়, হংকং জাতীয় ক্রিকেট দল এর কাছে ২০ রানে অলআউট হয়ে ৪২২ রানের বিশাল ব্যবধানে পরাজিত হয় এবং ভুটান জাতীয় ক্রিকেট দল এর কাছে ৬.৫ ওভারে ৯ উইকেটে পরাজিত হয়, যদিও টুর্নামেন্টের পূর্ববর্তী খেলাগুলোতে ভুটানও বিশাল ব্যবধানে পরাজিত হয়।
টুর্নামেন্টে মিয়ানমার নেপাল জাতীয় ক্রিকেট দল এর বিপক্ষে তাদের সবচেয়ে লজ্জাজনক এবং সবচেয়ে খারাপ ম্যাচটি খেলে। ম্যাচটিতে মিয়ানমার ১২.১ ওভারে মাত্র ১০ রানে অলআউট হয়। মিয়ানমারের হয়ে কোন ব্যাটসম্যান ১ রানের বেশি করতে পারেন নি এবং ৫ জন খেলোয়াড় শুন্য রানে আউট হন। মিয়ানমারের ইনিংসের সবচেয়ে বেশি রান আসে অতিরিক্ত খাত থেকে (৩টি লেগবাই ও ২টি ওয়াইড)। নেপাল তাদের ইনিংসের প্রথম বলে ৩ রান নেয় পরবর্তীতে ৩টি ওয়াইড রান থেকে পাঁচ রান আসে। নেপাল তাদের ইনিংসের দ্বিতীয় বৈধ বল থেকে ৩ রান নিয়ে ম্যাচটি ১০ উইকেটে জিতে নেয়। কয়েকজন সমালোচক ম্যাচটিকে আন্তর্জাতিক ক্রিকেটের সবচেয়ে একপেশে ম্যাচ হিসেবে আখ্যা দেন। এছাড়াও ১০ রান পুরুষদেরদের যেকোনো স্তরের আন্তর্জাতিক ক্রিকেটেই দলীয় সর্বনিম্ন রান।
এসিসি ট্রফি এলিট ও চ্যালেঞ্জ এই দুটি স্তরে বিভক্ত হওয়ার পর মিয়ানমার ২০০৯ ও ২০১০ সালে চ্যালেঞ্জ স্তরে অংশ নেয় এবং দুটি আসরেই তারা সর্বশেষ স্থানটিতে থাকে। মানের দিক থেকে এলিটের চেয়ে নিচে থাকলেও মিয়ানমার চ্যালেঞ্জ স্তরে বিশাল ব্যবধানে পরাজিত হতে থাকে।